মাস্কট, ২৮ মে- ওমানে যাওয়া ৫৬৪ বাংলাদেশি শ্রমিকের স্বপ্ন ভেঙে গেছে। অন্যান্য দিনের মতো রোববার সকালে নিজেদের কর্মস্থল মাস্কট বিমানবন্দর সম্প্রসারণ প্রকল্পের সাইটে গিয়ে সেখান থেকে পুলিশের হাতে ধরা পড়তে হয়েছে তাদের। লেবার কার্ডে নির্দেশিত কাজের বিপরীতে বিধিবহির্ভূত অন্য চাকরি করার অভিযোগে তাদের গ্রেফতার করে কারাদণ্ড দেওয়া হয়েছে। দেশটিতে আজীবনের জন্য তারা নিষিদ্ধ হতে পারেন। ওমানে বাংলাদেশ দূতাবাসের কাউন্সিলর এ কে এম রবিউল ইসলাম এ তথ্য নিশ্চিত করেছেন। তিনি বলেন, এসব বাংলাদেশি শ্রমিকদের সামাইল জেলে রাখা হয়েছে। তাদের দেশে ফেরত পাঠানো হতে পারে। ওমানের স্থানীয় একটি পত্রিকা দেশটির জনশক্তি মন্ত্রণালয়ের এক কর্মকর্তাকে উদ্ধৃত করে জানিয়েছে, নির্ধারিত প্রক্রিয়া সম্পন্ন করার পর তাদের দেশে ফেরত পাঠানো হবে। একই দিন কাজে যাওয়ার পথে বাস থেকে ভারত উপমহাদেশের প্রায় এক হাজার শ্রমিককে আটক করা হয়। এসব শ্রমিক মাস্কট বিমানবন্দর সম্প্রসারণ প্রকল্পে অনুমতিহীন একটি সাব-ঠিকাদারি প্রতিষ্ঠানের হয়ে দিনমজুরের কাজ করতেন। এ সময় বৈধ শ্রমিকদেরও আটক করা হয়েছে। কারণ, তারা তাদের লেবার কার্ডে উল্লিখিত কাজের বাইরে কাজ করতে সম্মত হন। আটক হওয়া এসব আধাদক্ষ ও অদক্ষ শ্রমিকেরা ভেবেছিলেন, ‘ফ্রি ভিসা’য় আসায় যে কোনো কাজ তারা করতে পাবেন। এ বিষয়ে…